Neželjena baština
Neželjena baština, dugometražni dokumentarni film o sudbini spomenikâ narodnooslobodilačkomu ratu u Jugoslaviji u vremenu nakon raspada Jugoslavije. Film je režirala i scenarij napisala Irena Škorić. Premijerno je prikazan 18. kolovoza 2016. na Sarajevo Film Festivalu.

Radnja 

Od 1945. do 1990. podignuto je na tisuće spomenika narodnooslobodilačkomu ratu u Jugoslaviji. Svaki spomenik obilježava neki događaj iz borbe jugoslavenskih partizana tokom Drugoga svjetskog rata. Neki su bili vrlo visoke umjetničke vrijednosti, a njima su se nastojale afirmirati antifašističke vrijednosti kroz obrazovni proces, političke skupove i turističke projekte. Promjenom društvenih vrijednosti i nastankom novih političkih okolnosti devedesetih godina 20. stoljeća u Hrvatskoj je srušena i devastirana polovica od ukupnog broja, odnosno oko tri tisuće spomenika. Među srušenim spomenicima našla su se i međunarodno priznata umjetnička djela. O njihovoj sudbini govore svjedoci rušilačkih napada, eksperti, umjetnici i političari, kao i oni koji su građu spomenika pretvorenih u otpad prodavali kao sekundarnu sirovinu. Istodobno se govori o društvu koje se odreklo svoje povijesti i vrijedne umjetnosti.

Nagrade i priznanja 

 Prva nagrada za najbolji dokumentarni film, 6. Balkan New Film Festival (BaNeFF), Stockholm
 Nagrada za najbolji dokumentarni film, Ischia film festival, Ischia
 Posebno priznanje, Accolade global film competition, San Diego
 Nagradu za najbolju fotografiju, San Giò Verona Video Festival, Verona
 Nagrada publike, Forteca International Film Festival, Perast
 Zlatna nagrada za najbolji film u kategoriji povijesne i arheološke tematike, WorldFest-Houston International Film Festival, Houston

Eksterni linkovi 

 
 , kanal Al Jazeera Balkans, serijal Regioskop

Hrvatski filmovi
Dokumentarni filmovi